เรื่องร้องเรียน: แจ้งเรื่องรอบที่3 มีชาวเวียดนามมาตั้งร้านขายของ ขายคอหมูย่างและไส้กรอกอีสาน ได้มีทำการขู่พ่อค้าแม่ค้าขายลูกชิ้นคนไทยว่าจะเอาพวกมาทำร้าย เวลาชาวเวียดนามมาขายของคือ 19:00 น. เป็นต้นไป (แจ้งไปหลายรอบมาก แต่ไม่มีการมาตามเวลาที่ลงรายละเอียดไว้) ทางเราไม่โอเค เพราะเขามาแย่งอาชีพคนไทย อยากให้เข้มงวดในเรื่องนี้มากขึ้นครับ
การดำเนินการของเจ้าหน้าที่: ชุดสายตรวจเทศกิจพร้อมเจ้าหน้าที่ตำรวจนครบาลท้องที่สถานีตำรวจนครบาลพระโขนงร่วมตรวจสอบเหตุร้องเรียนกรณีแรงงานต่างด้าวประกอบอาชีพค้าขายในพื้นที่แขวงหนองบอน เขตประเวศ ท้องที่สถานีตำรวจนครบาลพระโขนง จากการตรวจสอบจุดที่ 1 ที่รับแจ้งไม่พบแรงงานต่างด้าว จึงได้สอบถามประชาชนบริเวณใกล้เคียงให้ข้อมูลว่า แรงงานต่างด้าวประกอบอาชีพค้าขายโดยใช้จักรยานยนต์พ่วงข้างเร่ขายไม่เป็นหลักแหล่งให้ข้อมูลว่ามักเร่ไปขายบริเวณปากซอยสุภาพงษ์ 1 แยก 9 จึงได้ทำการตรวจสอบบริเวณดังกล่าว ขณะตรวจสอบไม่พบ ทั้งนี้หากผู้ร้องพบเห็นกรุณาแจ้งฝ่ายเทศกิจ 02-328-7812 ต่อ 6383 หรือ 02-328-7954 และศูนย์วิทยุสถานีตำรวจนครบาลพระโขนง 088-5028879 เพื่อตรวจสอบแก้ไขได้ทันท่วงทีทั้งนี้จะได้ประสานสถานีตำรวจนครบาลท้องที่สน.พระโขนงและหน่วยงานอื่นที่เกี่ยวข้องเพื่อบูรณาการเข้มงวดกวดขันเป็นระยะต่อไป
ความเห็นของผู้แจ้ง: จัดการปัญหาไม่ได้ ไม่เห็นมีการจับกุม ยังมีชาวเวียดนามมาขายเหมือนเดิม แบบนี้คนไทยเสียผลประโยชน์อย่างมาก
พื้นที่: แขวงหนองบอน เขตประเวศ กรุงเทพมหานคร